section_heading: Nastanak
paragraph_text: Veliki uspjesi koje su njemačke podmornice tip VII postigle protiv savezničkog brodovlja do 1943. godine je stvorilo u mornarici atmosferu da ništa novije modernije neće trebati. Tek te 1943. godine kada saveznici zahvaljujući novom opremom za borbu protiv podmornica izvode pokolj na tipu VII donosi se odluka o potrebi za nečim novim. U skladu s tim razmišljanjem admiral Karl Dönitz potpisuje 13. lipnja 1943. godine naredbu o gradnji novih podmornica koje dobivaju ime tip XXI. Dizajn tog novog projekta je bio revolucionaran za svoje doba što će na kraju dovesti do posebnih problema. Tip XXI je na kraju napravljen tako da za razliku od svih tadašnjih podmornica može gotovo sve vrijeme biti pod vodom gdje se ujedno i kreće brže nego na površini. Kako se iz dotadašnjih pomorskih bitaka ukazalo na situacije da se podmornica uspješno prikrade konvoju brodova, a onda i potopi samo jedan ili dva jer ne može dovoljno brzo popuniti rampe za lansiranje torpeda sada je kao mehanizam lansiranja korištena hidroulika tako da tip XXI ponovno pripremi svih svojih 6 lansirnih rampi brže nego li tip VII samo jednu.